Choto (fireplace; hearth) zvinoreva nzvimbo yakaveswa moto nehuni, uyu uri moto une chinangwa chokudziyisa kana kubikisa kana kuitawo mamwe mabasa. Kare choto chaigadzirwa chiine mabwe matatu kana mana anonzi mapfihwa. Basa remapfihwa raive kugadzikira hari dzekubikisa, saka mapfihwa aifanirwa kuve akaenzana hurefu hwawo. Choto, Nyachoto, Mukombachoto mazita emhuri. Izwi rokuti chibeso (cooking places; grates; grid-irons; fire place; a hearth) rinotaurwa kuKalanga richireva choto. Zvichida ndipo panobva zita rokuti Chiveso. Kumaruwa ekwaMusana kune nzvimbo inonzi Chiveso. VaGanda vanoti choto (fireplace; hearth, oven; baking place) kureva choto. VaGungu vanoti kyoto kana byoto (n. fireplace) kureva choto.